projecte-aina/catalan_government_crawling huggingface dataset:
El Servei Català de Trànsit (SCT) posa en marxa aquest mes de juliol la campanya publicitària "Pots evitar un accident però no el seu record" que té com a objectiu sensibilitzar a la ciutadania en matèria de seguretat viària i conscienciar-la que cal respectar sempre i en qualsevol trajecte les normes de seguretat per a una mobilitat segura i sense riscos.
Aquesta campanya està dirigida, principalment, a dos públics.
D'una banda, els conductors i conductores d'edat mitjana atès que, segons indicadors de l'SCT, és el grup que menys ha contribuït a la reducció de sinistralitat registrada els darrers anys a Catalunya.
D'altra banda, la campanya se centra en els adolescents entre 14 i 18 anys en tant que són els futurs conductors que s'han d'incorporar a l'escenari viari/ conductors novells que és important que consolidin els valors d'una mobilitat segura i sense riscos.
Així doncs, la campanya "Pots evitar un accident però no el seu record" té dues creativitats: una protagonitzada per una mare que pateix un accident quan contesta al mòbil tot i estar conduint i una altra protagonitzada per un jove que s'accidenta quan agafa el cotxe begut després de sortir de la discoteca.
En el cas de l'anunci dirigit al target adult, la campanya permet l'autovisualització dels conductors d'aquest tram d'edat com a grup de risc, posant de palès el perill de l'ús del mòbil al volant.
Pel que fa al target adolescent, l'anunci treballa la percepció del risc i la influència del grup en el comportament individual.
La campanya, que ha estat desenvolupada per l'agència de publicitat DDB, parteix de la idea que les conseqüències de cada accident –sobretot les psicològiques, és a dir, el record d'aquest- perduren per sempre més i afecten no només qui pateix el sinistre sinó també familiars i gent propera.
En definitiva, es tracta d'una campanya emocional i impactant, que busca la identificació de l'espectador amb la situació que s'està explicant i en què el fil argumental gira entorn a la idea del record.
Per aquest motiu els anuncis estan encapçalats per l'eslògan: "Pots evitar un accident però no el seu record" i acaben fent referència, novament, a les seqüeles psicològiques d'un sinistre amb la frase: "Recorda-ho: Els accidents són per a tota la vida.
El missatge és contundent però no es recorre en cap cas a imatges cruentes.
La campanya de seguretat viària "Pots evitar un accident però no el seu record" es difondrà des de l'1 de juliol fins el 31 de setembre i tindrà dues fases, coincidit amb períodes d'elevada mobilitat a les carreteres catalanes: d'una banda, els mesos de juliol i agost, època de vacances estivals, i de l'altra, de setembre fins a finals d'any, en què es farà especial èmfasi durant els ponts i vacances de Nadal.
" Sí, podem evitar-ho ", és la nova campanya de sensibilització viària del Servei Català de Trànsit.
Diverses càpsules testimonials protagonitzades per víctimes reals d'accidents de trànsit que interpel·len directament l'espectador conformen aquesta campanya que suposa una nova línia comunicativa en matèria de conscienciació envers la sinistralitat i els seus efectes a Catalunya.
La campanya s'inicia amb sis càpsules que són espais audiovisuals de 90 segons i de 30 segons per al format radiofònic i que parteixen d'entrevistes realitzades a sis testimonis, víctimes de sinistres viaris: Jordi Casellas, Albert Quiles, Josep Roca, Xavi Romero i Mireia Sanz.
Els testimonis transmeten el missatge de la campanya a través d'un relat real, espontani i sincer amb la finalitat d'aconseguir més impacte i repercussió entre la ciutadania i perquè es compleixin els objectius de fer reflexionar i canviar actituds en la conducció.
Aquesta campanya testimonial tindrà continuïtat amb l'emissió de més càpsules d'altres víctimes i familiars.
La càrrega humana de la campanya és elevada atès que persones que han patit les conseqüències d'un accident de trànsit han decidit explicar la seva dura experiència per intentar que altres persones no hagin de passar pel mateix.
La campanya es difon a través de televisió, ràdio, sales de cinema i en format pre-roll a internet.
Podeu escoltar els espais radiofònics de la campanya testimonial:
Coincidint amb el període estiuenc d'intensa mobilitat a les carreteres i autopistes catalanes, el Servei Català de Trànsit (SCT) ha posat en marxa la campanya de conscienciació viària 2014, "Recorda: el motorista és més vulnerable".
És una campanya de prevenció d'accidents centrada en les motocicletes, però va adreçada al conjunt de conductors i conductores.
Els missatges: "Si vas en moto respecta les normes.
Si vas en cotxe respecta les motos" reforcen el doble objectiu de sensibilització de la campanya per aconseguir una convivència més segura i respectuosa a les carreteres.
Aquesta acció comunicativa es difondrà a través d'anuncis en televisió i sales de cinema; d'espais radiofònics, de premsa escrita i de mitjans digitals.
La campanya s'ha posat en marxa durant el mes de juliol i s'allargarà fins a finals d'aquest any, reforçant el missatge en els períodes de màxima mobilitat com ara les operacions especials.
El Servei Català de Trànsit (SCT) endega una campanya sota el lema Vius connectat.
Conduint desconnecta per conscienciar el conjunt de conductors i conductores de Catalunya del perill de les distraccions relacionades amb els aparells electrònics i la telefonia mòbil durant la conducció, atès que al 2014 les desatencions al volant i manillar van ser la primera causa de la sinistralitat amb víctimes de les carreteres catalanes.
L'objectiu de l'acció de sensibilització viària Vius connectat.
Conduint desconnecta, que s'emetrà a televisió, ràdio, premsa, internet i cinema, és incitar a la reflexió sobre el fet que distreure's durant la circulació a través de la manipulació del dispositius electrònics, com els telèfons mòbils, aparells reproductors de música o GPS, pot provocar accidents de trànsit amb víctimes.
Els elements de la campanya són:
La difusió s'iniciarà aquesta Setmana Santa i s'allargarà fins al novembre de 2015.
Es reforçarà l'emissió durant els períodes festius que registren una elevada mobilitat.
Per reforçar aquesta acció, l'SCT ha desenvolupat l' app Conduint per a mòbils Android que permet als conductors evitar distreure's amb aquests elements de telefonia mentre condueixen.
Aquesta aplicació és de descarrega gratuïta (Google Play).
El Servei Català de Trànsit enceta aquest estiu una nova campanya de sensibilització en matèria de seguretat viària amb l'objectiu de reduir la sinistralitat a la xarxa viària de Catalunya.
Enguany la campanya i totes les actuacions complementàries i posteriors es focalitzen en els sistemes de seguretat passiva: cinturó, casc i sistemes de retenció infantil.
Per què la seguretat passiva com a eix central?
Les conclusions de l'estudi realitzat per l'Oficina del Pla Català de Seguretat Viària de l'SCT sobre la lesivitat i l'ús dels accessoris de seguretat en el període 1996-2001 són:
Dels 2.382 morts en turisme, el 49% no portava el cinturó
Dels 763 morts en vehicles de dues rodes, el 22% no portava casc
L'any 2001, en els accidents a la carretera,
L'any 2001, en els accidents urbans,
Des del 1996 s'observa una tendència decreixent en la utilització del cinturó de seguretat.
En concret, en la zona interurbana, s'ha passat d'un ús del 71% el 1996 a un 65% l'any passat.
Pel que fa a la via urbana, s'ha passat d'un 51 % el 1996 a un 47 % el 2001.
En aquests sis anys, a Catalunya,
Característiques de la campanya publicitària
Tots els ciutadans de Catalunya, atès que tots i cada un d'ells poden ser víctimes d'un accident de circulació si no utilitzen el cinturó, o es posen el casc, o protegeixen els seus fills utilitzant sistemes de retenció infantil.
2 versions d'un espot televisiu de 20 segons i 1 versió de 30 segons per a cinema.
"Fes de cada moment una raó per viure.
Si us plau, corda't el cinturó i posa't el casc."
La producció del material de la campanya ha anat a càrrec de l'agència de publicitat Bassat, Ogilvy & Mather.
La campanya es presenta el 21 de juny i durarà fins a l'11 d'octubre.
La campanya es concentrarà de manera intensiva la segona quinzena de juny i durant les operacions de sortida i de retorn de vacances.
Així mateix, es farà coincidir amb dies previs a ponts festius.
Els mitjans són Televisió de Catalunya, circuit català de TVE i circuit català d'Antena3TV, Flaix TV i City TV.
L'espot de 30 segons es passarà en diferents sales de cinema de tot Catalunya.
El Servei Català de Trànsit emetrà durant aquesta Setmana Santa un nou espot per televisió que pretén conscienciar la població de la necessitat d'utilitzar els sistemes de seguretat passiva per tal de minimitzar la lesivitat en cas d'accident de trànsit.
Com en anys anteriors, amb aquesta campanya divulgativa, el Servei Català de Trànsit vol traslladar als ciutadans els consells i les recomanacions sobre una conducció segura i prudent, sensibilitzar la societat sobre les conseqüències derivades dels accidents de trànsit i, en la mesura que sigui possible, intentar que no es produeixin.
El Servei Català de Trànsit emetrà durant aquest any un nou espot per televisió que pretén conscienciar la població de la fragilitat del cos humà i de la necessitat d'una conducció prudent i responsable reduint la velocitat.
L'espot transmet mitjançant la imatge de persones nues la nostra fragilitat, indefensió, debilitat i inseguretat davant la conducció.
Com en anys anteriors, amb aquesta campanya divulgativa, el Servei Català de Trànsit vol traslladar als ciutadans els consells i les recomanacions sobre una conducció segura i prudent, sensibilitzar la societat sobre les conseqüències derivades dels accidents de trànsit i, en la mesura que sigui possible, intentar que no es produeixin.
Aquesta acció de sensibilització es difon a través de les xarxes socials amb l'etiqueta i té l'objectiu de fer participar i conscienciar tota la ciutadania per a reduir els accidents de trànsit.
La campanya 'Més seny menys víctimes' anima als usuaris a fer-se una autofoto ( selfie ) amb dos dits al front i a compartir-la a les xarxes socials.
D'aquesta manera es pretén viralitzar aquest gest i el seu significat com a símbol de la prevenció dels sinistres viaris.
Tu també ens pots ajudar a fer-ne difusió.
Només has de compartir la teva foto a les xarxes socials amb el hashtag i mencionant el compte.
També pots canviar la imatge de perfil per la teva foto amb seny a Twitter, a Facebook i al WhatsApp.
Convida als teus contactes a fer el mateix!
Pots utilitzar aquest text: Convido a a posar seny per evitar els accidents de trànsit.
Totes aquestes personalitats ja hi ha participat.
Durant l'estiu del 2010 el Servei Català de Trànsit ha portat a terme la campanya " Quan condueixis, evita les distraccions.
La campanya s'ha difós del 12 de juliol al 5 de setembre a través de mitjans de comunicació tradicionals com la ràdio i la televisió.
A més, s'ha reforçat amb accions interactives dissenyades especialment perquè el missatge —cal evitar les distraccions a l'hora de conduir— arribés de forma directa a conductors i conductores.
La difusió de la campanya també s'ha fet a través d'internet i d'un joc en línia, Eyetracking —basat en el moviment dels ulls—, en què els participants havien d'evitar distraccions mentre conduïen de forma virtual.
La difusió segons els diferents suports ha estat la següent:
La imatge de la campanya s'ha pogut veure a 5 centres comercials de Catalunya a través de 456 insercions, a les taules dels restaurants de 21 àrees de descans i a les portes d'accés de 25 benzineres.
El Departament d'Interior i el Servei Català de Trànsit (SCT) han posat en marxa una nova campanya per evitar sinistres viaris sota el lema Imagina una conducció segura.
Per primera vegada l'SCT endega una acció de conscienciació protagonitzada per nens i nenes que reflexionen i donen consells sobre seguretat viària.
La campanya està protagonitzada per nens i nenes d'entre 5 i 11 anys amb la intenció que siguin els prescriptors dels adults.
En aquest sentit, l'objectiu d' Imagina una conducció segura és que els grans prenguin consciència dels seus comportaments i actituds de risc en la conducció a través de les reflexions dels més menuts, i també que els nens i nenes se sentin identificats amb els protagonistes dels espots.
En una primera etapa, la campanya s'emetrà en el que resta d'aquest any 2015 als canals de ràdio i televisió de la Corporació Catalana de Mitjans i a través de les xarxes socials del Servei Català de Trànsit (Twitter,, canal de Youtube 'Transit Catalunya').
L'any 2016 la difusió d' Imagina una conducció segura s'estendrà a altres mitjans de comunicació.
Suma't a l'acció de sensibilització.
Aquesta campanya té per objectiu fer participar i conscienciar la ciutadania per assolir l'objectiu de zero morts en accidents de trànsit.
Fotografia't amb el lema i comparteix la imatge a les xarxes socials!
Amb motiu de la celebració del primer Dia Europeu sense Morts de Trànsit, el 21 de setembre, s'engega una campanya de conscienciació que pretén fomentar el compromís de la ciutadania per assolir l'objectiu de zero víctimes per accidents de trànsit.
L'acció comunicativa es difon a través de les xarxes socials amb l'etiqueta.
Els participants s'han de fer una selfie amb els dits en forma de zero o OK (unint els dits índex i polze) i l'han de publicar, juntament amb l'etiqueta ", a les diferents xarxes socials (Twitter, Facebook i Instagram).
La campanya insta els conductors a comprometre's a adoptar diverses conductes i hàbits de seguretat viària per poder ser uns bons conductors i assolir la fita de zero víctimes mortals.
Els tres compromisos escollits són:
La campanya s'allargarà fins al 20 de novembre, coincidint amb el Dia Mundial en Record de les Víctimes dels Accidents de Trànsit.
També coincidirà amb la celebració de la Nit Europea sense Accidents.
El Departament d'Interior i el Servei Català de Trànsit (SCT) han endegat una campanya sota el lema Tots tenim família.
A la carretera víctimes 0, que s'emetrà a televisió, ràdio, premsa, internet i cinema, amb un missatge clar i rotund: és inacceptable qualsevol pèrdua de vides humanes en accident de trànsit.
Amb aquesta acció comunicativa, es pretén realitzar un avenç en la sensibilització viària per continuar caminant cap a l'objectiu Visió Zero, un escenari en el qual no s'hagin de lamentar víctimes mortals ni persones ferides amb seqüeles de per vida per sinistres viaris.
La Visió Zero és un plantejament que prové de Suècia pel qual l'únic objectiu admissible en les polítiques viàries és que no hi hagi ni una sola víctima arran d'un accident de trànsit.
Institucionalment, des de les polítiques de seguretat viària que impulsa la Unió Europea, es marca l'assoliment d'aquest objectiu i, per tant, la consegüent desaparició total de la mortalitat viària per a l'any 2050.
Per arribar-hi, es van marcant fites intermèdies com la reducció del 50% en el nombre de víctimes mortals el 2020 respecte al 2010.
La campanya fuig dels elements recurrents en aquest tipus d'accions comunicatives i se centra en els sentiments i les emocions que tenen persones anònimes quan s'imaginen la pèrdua d'un ésser estimat per un accident de trànsit.
Així mateix, condueix a la reflexió sobre la importància que tenen totes les víctimes i, per tant, a la necessitat de voler arribar conjuntament a la Visió Zero assumint una responsabilitat compartida.
En aquest sentit, l'objectiu és interioritzar que cap persona pot morir ni patir seqüeles per un accident de trànsit; que els accidents poden ser i són totalment evitables; que la seguretat viària global de tots és un requisit irrenunciable en la mobilitat; i que l'aposta per la seguretat viària és un valor segur.
Els elements de la campanya són:
La difusió s'allargarà fins al 31 de desembre de 2017.
Es reforçarà l'emissió durant els períodes festius que registren una elevada mobilitat.
Foment dels sistemes de retenció infantil a fi d'evitar conseqüències greus en cas d'accident
"Clac i Rum" és la nova campanya audiovisual destinada a incentivar la seguretat dels infants en els vehicles que té com a objectiu conscienciar els més petits sobre l'ús dels sistemes de retenció infantil.
El Cintunino Clac, la mascota creada pel Servei Català de Trànsit i que pretén implicar els menuts en la seva pròpia seguretat, és l'eix central d'aquesta campanya, que ha convertit el Clac en un personatge mediàtic i familiar associat a la idea de protecció dels infants en el vehicle.
Els objectius d'aquesta campanya audiovisual són:
És una campanya adreçada als nens i nenes de Catalunya de 4 a 10 anys, però també als pares i mares i a tots els adults que en algun moment portin un nen dins el seu cotxe (sigui quin sigui el recorregut o la durada del trajecte).
Campanya institucional " Petits gestos que redueixen les morts en carreteres un 53,8% "
La campanya preventiva de l'estiu 2009 té com a objectiu continuar conscienciant i sensibilitzant la ciutadania per tal de reduir els accidents de trànsit i vol incidir en la importància del fet que canvis petits de comportaments individuals poden aconseguir que hi hagi menys accidents i menys morts a les carreteres.
Així, la campanya, que té com a eslògan "Petits gestos que redueixen les morts en carreteres un 53,8% ", vol recordar que la reducció progressiva dels accidents i de la xifra de víctimes mortals en els darrers anys és la suma d'accions transversals que parteixen des de les polítiques de seguretat viària de les administracions fins a les actituds i els comportaments cada vegada més responsables dels ciutadans, com l'ús dels sistemes de seguretat passiva, no barrejar alcohol i conducció, respectar els límits de velocitat i evitar les distraccions.
La campanya fa especial esment d'aquestes actituds en la mesura que són factors concurrents en gran part dels accidents amb víctimes, posant èmfasi en els 'petits gestos' quotidians de la població que poden ajudar en la lluita contra la sinistralitat viària, i no només en les actuacions de les administracions públiques.
Així mateix, la campanya destaca que l'any 2008 es van reduir un 53,8% els morts en accident de trànsit a les carreteres catalanes respecte a la xifra de l'any 2000, una dada que situa la reducció de sinistralitat a Catalunya en el compliment de l'objectiu fixat per la Unió Europea de reduir les víctimes mortals fins al 50% l'any 2010.
Campanya institucional "Al cotxe, primer Clac i després Rum"
En marxa la nova campanya del Servei Català de Trànsit "Al cotxe, primer Clac i després Rum" per fomentar l'ús dels sistemes de retenció infantil entre els menors de 7 a 11 anys.
Aquest acció té com a objectius consolidar l'hàbit entre els infants de la necessitat d'anar sempre cordats en el vehicle, conscienciar les famílies de la importància de l'ús correcte dels sistemes de retenció infantil i continuar reduint les xifres de lesivitat i mort de menors de 12 anys com a conseqüència d'un accident de trànsit.
"Al cotxe, primer Clac i després Rum" és la continuació de la campanya que es va iniciar al final del 2006 adreçada a un públic infantil, de 0 a 6 anys d'edat, i que va tenir una bona acceptació.
Aquest 2019, un 24% del total de sinistres amb persones mortes, ferits greus o lleus, han estat provocats per distraccions en la conducció, principalment per l'ús del mòbil.
Precisament per alertar la ciutadania sobre els riscos d'utilitzar aquest dispositiu mentre es condueix i reduir el nombre d'accidents i el de víctimes mortals i ferits greus com a conseqüència del seu ús, el Servei Català de Trànsit (SCT) ha posat en marxa la campanya de conscienciació viària " Quan condueixis, aparca el mòbil".
La nova acció comunicativa relaciona els components imprescindibles perquè un mòbil funcioni amb les conseqüències que pot provocar la seva manipulació en la conducció.
La campanya traça un paral·lelisme entre els elements bàsics dels mòbils, com la memòria, la bateria, la connexió, el carregador o la funda, i els elements, alguns vitals, que intervenen en l'atenció d'un accident de trànsit provocat, precisament, per l'ús del mòbil.
El missatge principal pretén fer reflexionar els conductors sobre el fet que potser no poden viure sense el mòbil, però si el fan servir mentre condueixen, poden perdre la vida.
Les imatges de les noves peces de conscienciació viària transcorren a l'interior d'una pantalla de mòbil; un recurs visual que emfatitza la relació de l'ús d'aquest dispositiu amb les conseqüències dramàtiques que pot tenir utilitzar-lo a l'hora de conduir.
Quins són els elements comunicatius de la nova campanya?
La nova acció comunicativa es difondrà durant el que resta d'any.
L'emissió es reforçarà durant els períodes festius, quan es registra una mobilitat elevada, i es preveu que també es difongui durant el 2020.
"Al volant, no te la juguis" és el títol de la nova campanya de conscienciació de l'SCT, la qual posa en relleu que la percepció que tenen els pares sobre la seva manera de conduir no coincideix sempre amb la dels seus fills.
El Servei Català de Trànsit (SCT) ha posat en marxa la campanya de conscienciació viària "Els nens sempre ens diuen la veritat.
Al volant, no te la juguis", que protagonitzen vuit famílies anònimes: pares i mares, i els seus respectius fills d'entre 7 i 14 anys.
Aquesta nova acció comunicativa, protagonitzada per vuit famílies anònimes, posa en relleu que la percepció que tenen els progenitors sobre la seva manera de conduir no coincideix sempre amb la dels seus fills.
Així, es pretén que els conductors i les conductores reflexionin sobre les actituds que adopten al volant de manera quotidiana, que no perceben com a inadequades però que realment sí que ho són.
La campanya parteix d'entrevistes individuals als pares i mares als quals es pregunta si cometen alguna imprudència mentre condueixen; tot seguit es planteja la mateixa qüestió als seus fills per comprovar si les respostes coincideixen.
La conclusió és que el que opinen els adults discrepa de les impressions dels fills.
Comportaments de risc com l'estrès i l'agressivitat o conductes negligents com manipular el mòbil mentre es condueix són alguns dels hàbits que els infants revelen en els vídeos davant la sorpresa dels seus pares, que contràriament afirmen conduir sempre amb prudència i respectar les normes de trànsit.
"Mira el mòbil un moment per missatges, per si és important", "Accelera i després frena súper ràpid", "Arrenquen i nosaltres no estem lligades", "Si està enfadada sí que pita", "De vegades diu paraulotes" o "Criden", són algunes de les actituds que els infants observen al volant per part dels seus pares i que es fan paleses a la campanya.
El Departament d'Interior i el Servei Català de Trànsit (SCT) impulsen la campanya " No corris.
Viu més", l'objectiu de la qual és fomentar l' slow life en la conducció per evitar morts a la carretera.
Aquesta nova acció comunicativa, difosa a televisió, ràdio, premsa, Internet i cinema durant els mesos de novembre i desembre de 2018, pretén conscienciar sobre l'excés de velocitat, una conducta de risc que té greus conseqüències a la carretera.
I és que la velocitat excessiva és un dels principals factors concurrents de la sinistralitat viària ja que, a més de ser una causa directa de sinistres viaris, és un factor que augmenta la gravetat de les lesions.
Viu més" advoca per l' slow life en la conducció a través de la difusió del missatge que cal desaccelerar la nostra mobilitat i gaudir de cada moment vital.
La campanya parteix de la plasmació real de situacions diverses d'aquesta vida accelerada, compartida amb emocions i sensacions personals que, si no gestionem correctament, poden prendre'ns la vida a la carretera.
En definitiva, es vol transmetre la necessitat d'un canvi de mentalitat per alentir la vida, un canvi que es fa vital en el cas de la conducció: conduir amb pressa és l'exemple més clar de com ens exposem a deixar de viure.
En aquest sentit, el lema de la campanya, " No corris.
Viu més", és clar, curt i contundent, i combina la racionalitat del missatge "no corris" amb l'emotivitat del concepte "viu més".
Els elements de la campanya són:
La difusió comença a mitjan novembre de 2018 i, en una primera fase, s'allarga fins a finals d'any.
Es reforça l'emissió durant els períodes festius que registren una elevada mobilitat.